pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรมควบคุมโรค แนะประชาชนที่กลับภูมิลำเนาไปแล้ว ขอให้ปฏิบัติตามมาตรการในจังหวัดอย่างเคร่งครัด เพื่อลดความเสี่ยงในการแพร่กระจายเชื้อโควิด-19 ไปสู่คนในครอบครัว [กระทรวงสาธารณสุข]
วันอาทิตย์ที่ 3 พฤษภาคม 2563
กรมควบคุมโรค แนะประชาชนที่กลับภูมิลําเนาไปแล้ว ขอให้ปฏิบัติตามมาตรการในจังหวัดอย่างเคร่งครัด เพื่อลดความเสี่ยงในการแพร่กระจายเชื้อโควิด-19 ไปสู่คนในครอบครัว [กระทรวงสาธารณสุข]
กรมควบคุมโรค แนะประชาชนที่กลับภูมิลําเนาไปแล้ว ขอให้ปฏิบัติตามมาตรการในจังหวัดอย่างเคร่งครัด เพื่อลดความเสี่ยงในการแพร่กระจายเชื้อโควิด-19 ไปสู่คนในครอบครัว
กรมควบคุมโรค กระทรวงสาธารณสุข แนะประชาชนที่กลับภูมิลําเนาไปแล้ว ขอให้ปฏิบัติตามมาตรการในจังหวัดนั้นๆ อย่างเคร่งครัด ใส่หน้ากากผ้าหรือหน้ากากอนามัย ดูแลสุขอนามัยของตนเอง รักษาความสะอาดในการใช้พื้นที่สาธารณะร่วมกัน และรักษาระยะห่างระหว่างบุคคล เพื่อลดความเสี่ยงการแพร่กระจายเชื้อโควิด-19ไปสู่คนในครอบครัว โดยเฉพาะผู้สูงอายุและผู้ที่มีโรคประจําตัว
วันนี้ (3 พฤษภาคม 2563) นายแพทย์โสภณ เอี่ยมศิริถาวร ผู้อํานวยการกองโรคติดต่อทั่วไป ในฐานะผู้บัญชาการของศูนย์ปฏิบัติการภาวะฉุกเฉิน กรมควบคุมโรค กล่าวถึงกรณีที่ประชาชนบางส่วนเดินทางกลับภูมิลําเนาไปแล้วในช่วงวันหยุดติดต่อกันหลายวัน ซึ่งอาจเกิดการแพร่กระจายเชื้อเป็นวงกว้างขึ้นมาได้อีก แม้ว่าในช่วงนี้จํานวนผู้ป่วยรายใหม่ในประเทศไทยจะลดลงเรื่อยๆ และมีมาตรการผ่อนปรนของทางภาครัฐก็ตาม แต่ในทุกพื้นที่ยังคงต้องดําเนินมาตรการอย่างเข้มงวดต่อไป
กรมควบคุมโรค จึงขอแนะนําประชาชนที่กลับภูมิลําเนาไปก่อนหน้านี้แล้ว ขอให้ทุกคนให้ความร่วมมือและปฏิบัติตามมาตรการต่างๆ ที่แต่ละจังหวัดกําหนดไว้อย่างเคร่งครัด ทั้งในส่วนของจุดตรวจคัดกรอง การกักตัวเพื่อเฝ้าระวังโรค และรักษาความสะอาดในการใช้พื้นที่สาธารณะร่วมกัน นอกจากนี้แต่ละคนต้องดูแลสุขอนามัยของตนเองให้ดี รักษาระยะห่างระหว่างบุคคล หมั่นล้างมือบ่อยๆ ไม่สัมผัสบริเวณใบหน้า ตา จมูก ปาก และใส่หน้ากากผ้าหรือหน้ากากอนามัย เพื่อลดความเสี่ยงในการติดเชื้อ และไม่เป็นการนําเชื้อจากนอกบ้านมาแพร่สู่คนในครอบครัว โดยเฉพาะผู้ที่กลับมาภูมิลําเนา เพื่อปกป้องพ่อแม่และญาติพี่น้อง ไม่ให้เสี่ยงต่อการติดเชื้อดังกล่าว โดยเฉพาะผู้สูงอายุและผู้ที่มีโรคประจําตัว เพราะหากกลุ่มนี้ได้รับเชื้อจะมีอาการรุนแรงกว่ากลุ่มอื่น และอาจถึงขั้นเสียชีวิตได้
ทั้งนี้ หากประชาชนจําเป็นต้องเดินทางออกจากบ้าน ถ้ากลับถึงบ้านแล้วต้องทําความสะอาดร่างกายทันที เพื่อลดโอกาสการนําเชื้อเข้ามาติดต่อสู่คนในครอบครัว และควรหลีกเลี่ยงสถานที่ที่มีคนอยู่แออัด หลีกเลี่ยงอยู่ใกล้ชิดกับผู้ที่มีอาการโรคระบบทางเดินหายใจ กินร้อน ใช้ช้อนกลางส่วนตัว ล้างมือบ่อยๆ สวมใส่หน้ากากผ้าหรือหน้ากากอนามัยเพื่อป้องกันโรค และติดตามข่าวสารจากกระทรวงสาธารณสุข หากมีข้อสงสัยสอบถามได้ที่สายด่วนกรมควบคุมโรค โทร.1422
**********************************
ข้อมูลจาก : ศูนย์ปฎิบัติการภาวะฉุกเฉิน กรมควบคุมโรค
วันที่ 3 พฤษภาคม 2563
รัฐบาลไทย-ข่าวทำเนียบรัฐบาล-การจำหน่ายพันธบัตรออมทรัพย์ของกระทรวงการคลัง ในปีงบประมาณ พ.ศ. 2560  ครั้งที่ 1  โดยไม่จำกัดวงเงินซื้อขั้นสูง
วันพฤหัสบดีที่ 30 มีนาคม 2560
การจําหน่ายพันธบัตรออมทรัพย์ของกระทรวงการคลัง ในปีงบประมาณ พ.ศ. 2560  ครั้งที่ 1  โดยไม่จํากัดวงเงินซื้อขั้นสูง
ตามที่กระทรวงการคลังโดยสํานักงานบริหารหนี้สาธารณะ ได้ดําเนินการกู้เงินเพื่อชดเชยการขาดดุลงบประมาณ ในปีงบประมาณ พ.ศ. 2560 โดยการออกพันธบัตรออมทรัพย์ของกระทรวงการคลัง ในปีงบประมาณ พ.ศ. 2560 ครั้งที่ 1 จํานวนรวม 15,000 ล้านบาท
ตามที่กระทรวงการคลังโดยสํานักงานบริหารหนี้สาธารณะ ได้ดําเนินการกู้เงินเพื่อชดเชยการขาดดุลงบประมาณ ในปีงบประมาณ พ.ศ. 2560 โดยการออกพันธบัตรออมทรัพย์ของกระทรวงการคลัง ในปีงบประมาณ พ.ศ. 2560 ครั้งที่ 1 จํานวนรวม 15,000 ล้านบาท แบ่งเป็น 2 รุ่น คือ รุ่นอายุ 3 ปี (SB19DA) อัตราดอกเบี้ยแบบคงที่ร้อยละ 2.00 ต่อปี และรุ่นอายุ 7 ปี (SB23DA) อัตราดอกเบี้ยแบบคงที่ร้อยละ 2.56 ต่อปี จําหน่ายระหว่างวันที่ 13 ธันวาคม 2559 – 21 เมษายน 2560 เพื่อเป็นการส่งเสริมการออมของนักลงทุนรายย่อยและประชาชนทั่วไป และเป็นทางเลือกในการลงทุนที่มั่นคงไม่มีความเสี่ยงได้รับดอกเบี้ยเป็นผลตอบแทนที่แน่นอนในอัตราที่สูงกว่าอัตราดอกเบี้ยเงินฝาก นั้น
สํานักงานบริหารหนี้สาธารณะขอแจ้งว่า นักลงทุนรายย่อยและประชาชนทั่วไป สามารถซื้อพันธบัตรออมทรัพย์ได้ โดยมีวงเงินซื้อขั้นต่ํา 1,000 บาท (1 หน่วย) และไม่จํากัดวงเงินซื้อขั้นสูงและ ไม่จํากัดจํานวนครั้งที่เข้าซื้อได้ตั้งแต่วันที่ 10 เมษายน – 21 เมษายน 2560 ซึ่ง ณ วันที่ 28 มีนาคม 2560 ยังมีวงเงินจําหน่ายคงเหลือ จํานวน 4,966.98 ล้านบาท สําหรับผลการจําหน่ายพันธบัตรออมทรัพย์ของกระทรวงการคลัง ในปีงบประมาณ พ.ศ. 2560 ครั้งที่ 1 ตั้งแต่วันที่ 13 ธันวาคม 2559 – 28 มีนาคม 2560 มีรายละเอียด ดังนี้
หน่วย : ล้านบาท
ตัวแทนจําหน่าย วงเงิน
ที่ได้รับจัดสรร ยอดสะสมตั้งแต่วันที่
13 ธ.ค. 59 – 28 มี.ค. 60 วงเงินจําหน่ายคงเหลือ
ณ วันที่ 28 มี.ค. 60
1. ธนาคารกรุงเทพ จํากัด (มหาชน) 3,720 2,358.251 1,361.749
2. ธนาคารกรุงไทย จํากัด (มหาชน) 6,100 4,693.391 1,406.609
3. ธนาคารกสิกรไทย จํากัด (มหาชน) 2,480 1,380.743 1,099.257
4. ธนาคารไทยพาณิชย์ จํากัด (มหาชน) 2,700 1,600.635 1,099.365
รวม 15,000 10,033.020 4,966.980
ผู้ที่สนใจซื้อพันธบัตรสามารถทํารายการซื้อพันธบัตรดังกล่าว ผ่านเคาน์เตอร์ทุกสาขา เครื่องถอนเงินอัตโนมัติ (เครื่อง ATM) และผ่านระบบอินเทอร์เน็ตของธนาคารตัวแทนจําหน่าย 4 แห่ง ประกอบด้วย ธนาคารกรุงเทพ จํากัด (มหาชน) ธนาคารกรุงไทย จํากัด (มหาชน) ธนาคารกสิกรไทย จํากัด (มหาชน) และธนาคารไทยพาณิชย์ จํากัด (มหาชน) ได้จนถึงวันที่ 21 เมษายน 2560 หรือจนกว่าจําหน่ายได้ครบวงเงิน
ผู้ที่สนใจซื้อพันธบัตรสามารถขอรายละเอียดเพิ่มเติมได้ที่ธนาคารตัวแทนจําหน่ายหรือที่ www.bangkokbank.com www.ktb.co.th www.kasikornbank.com www.scb.co.th www.pdmo.go.th www.bot.or.th
จึงขอประกาศให้ทราบโดยทั่วกัน
สํานักจัดการหนี้ 1 ส่วนจัดการเงินกู้รัฐบาล 1 สํานักงานบริหารหนี้สาธารณะ
โทร. 0 2265 8050 ต่อ 5308, 5315
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-มาตรการต่อเติม เสริมทุน SMEs สร้างไทย
วันอังคารที่ 14 มกราคม 2563
มาตรการต่อเติม เสริมทุน SMEs สร้างไทย
วันอังคารที่ 14 มกราคม 2536
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ครม. เห็นชอบมาตรการให้ความช่วยเหลือผู้ประกอบการ SMEs เสริมสร้างความแข็งแกร่ง เพิ่มศักยภาพด้านการลงทุนต่อภาคอุตสาหกรรมของประเทศ ภายใต้มาตรการ “ต่อเติม เสริมทุน SMEs สร้างไทย” ด้วยการปรับเงื่อนไขการค้ําประกัน เพื่อให้สถาบันการเงินได้เร่งปล่อยสินเชื่อเพิ่มสภาพคล่องให้ SMEs ได้คล่องตัวขึ้น รวมถึงให้ความช่วยเหลือปรับโครงสร้างหนี้เพื่อให้ดําเนินธุรกิจต่อไปได้ โดยให้ความช่วยเหลือผู้ประกอบการ SMEs เช่น กลุ่ม SMEs ที่ต้องการสภาพคล่อง กลุ่ม SMEs ที่จําเป็นต้องได้รับการช่วยเหลือทันที และกลุ่ม SMEs ที่มีศักยภาพ เป็นต้น ผู้ประกอบการที่สนใจ สอบถามข้อมูลเพิ่มเติมได้ที่ โทร. 0 2273 9020 ต่อ 3235, 3233
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-บุคลากรทางการแพทย์
วันพฤหัสบดีที่ 30 เมษายน 2563
บุคลากรทางการแพทย์
มาตรการเพื่อรองรับผลกระทบที่สืบเนื่องจากการแพร่ระบาดของโรคติดต่อเชื้อไวรัสโคโรนา 2019 ด้านการบรรเทาผลกระทบทางเศรษฐกิจสําหรับแต่ละกลุ่มเป้าหมาย
1.ค่าเสี่ยงภัยให้บุคลากรทางการแพทย์ (กค. ระยะที่ 1)
แพทย์ – สัตว์แพทย์ พลัดละ 1,500 บาท/คน
พยาบาล และอื่นๆ พลัดละ 1,000 บาท/คน
คลิกอ่านรายละเอียดที่นี่
2.ยกเว้นภาษีเงินได้สําหรับค่าเสี่ยงภัยให้บุคลากรทางการแพทย์ (กค. ระยะที่ 2)คลิกอ่านรายละเอียดที่นี่
3.ยกเว้นอากรขาเข้าสินค้าที่เกี่ยวข้องกับการป้องกันและรักษา COVID-19 (กค. ระยะที่ 2)คลิกอ่านรายละเอียดที่นี่
รัฐบาลไทย-ข่าวทำเนียบรัฐบาล-​"เฉลิมชัย" มอบ "นราพัฒน์-อลงกรณ์" ลงพื้นที่ช่วยเกษตรกรชาวไร่ยาสูบเพชรบูรณ์
วันพฤหัสบดีที่ 16 เมษายน 2563
​"เฉลิมชัย" มอบ "นราพัฒน์-อลงกรณ์" ลงพื้นที่ช่วยเกษตรกรชาวไร่ยาสูบเพชรบูรณ์
​"เฉลิมชัย" มอบ "นราพัฒน์-อลงกรณ์" ลงพื้นที่ช่วยเกษตรกรชาวไร่ยาสูบเพชรบูรณ์ที่โดนกดราคา ขายไม่ออก มียาเส้นค้างสต็อกกว่า 300 ตัน
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ มอบหมายให้นายนราพัฒน์ แก้วทอง ผู้ช่วยรัฐมนตรีประจํากระทรวงเกษตรและสหกรณ์ และนายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ พร้อมหน่วยงานที่เกี่ยวข้อง เข้ารับฟังความเดือดร้อนและร่วมหารือแนวทางแก้ปัญหากับตัวแทนชาวไร่ยาสูบ กรณีที่มียาเส้นค้างสต็อกจํานวนกว่า 300 ตัน ที่จังหวัดเพชรบูรณ์ โดยตัวแทนเกษตรกรชาวไร่ยาสูบและพ่อค้าคนกลางรายย่อย ได้นําเสนอปัญหาว่าปัญหาดังกล่าวเกิดขึ้นหลังจากการขึ้นภาษีสรรพสามิตปลายปีที่แล้ว ทําให้พ่อค้าคนกลางหยุดรับซื้อ ในขณะที่โรงงานก็มียาเส้นค้างสต็อกไม่สามารถรับซื้อได้ ทําให้มียาเส้นค้างสต็อกอยู่กับเกษตรกรกว่า 300,000 กิโลกรัม โดยเกษตรกรส่วนใหญ่ อยู่ที่อําเภอหล่มเก่า อําเภอหล่มสัก ที่เป็นแหล่งปลูกยาสูบมากที่สุดของจังหวัดเพชรบูรณ์กว่า 4,000 ครัวเรือน ซึ่งราคาที่พ่อค้ารับซื้อปัจจุบัน อยู่ที่ 70 บาทต่อกิโลกรัม จากที่เคยซื้อ 120 บาทต่อกิโลกรัม
นายนราพัฒน์ แก้วทอง ผู้ช่วยรัฐมนตรีกระทรวงเกษตร กล่าวว่า การมารับฟังความเห็นครั้งนี้ ทางกระทรวงเกษตรฯได้หารือเบื้องต้นกับกรมสรรพสามิต กระทรวงการคลังมาแล้ว เนื่องจากยาสูบเป็นพืชที่ดูแลโดยกรรมสรรพสามิต ที่มีการวางแผนทั้งระยะสั้น ระยะกลาง ระยะยาว โดยระยะสั้นนั้นได้หารือกับโรงงานใหญ่ ๆ ในประเทศให้ช่วยรับซื้อยาไปสต็อก ในราคาที่เป็นธรรม ส่วนระยะกลางและระยะยาวนั้นจะร่วมกันหาทางออกในการแก้ไขระเบียบกฏกระทรวงเพื่อให้ความเป็นธรรมด้านภาษีต่อไป
ด้านนายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ กล่าวว่า การเปลี่ยแปลงในระบบภาษีและประกาศกฏกระทรวงย่อมทําให้เกิดผลกระทบ แต่สิ่งที่เราต้องร่วมกันค้นหาคือเราจะแก้ปัญหาระยะสั้นอย่างไร และการแก้ปัญหาในระยะยาวอย่างไรให้ยั่งยืน ซึ่งการแก้ปัญหาระยะสั้นนั้นได้ประสานให้กรมสรรพสามิตลงมาดูแลร่วมกัน อีกทั้งยังได้หาวิธีการซื้อโดยไม่ผ่านระบบ และการซื้อผ่านระบบปกติ โดยเจรจากับโรงงานแปรรูปขนาดใหญ่ในประเทศให้รับซื้อในราคาที่เป็นธรรม ซึ่งไม่ควรต่ํากว่า 90 บาทต่อกิโลกรรม โดยทางโรงงานตอบว่าสามารถซื้อได้เบื้องต้นบางส่วน และได้สั่งการให้เกษตรจังหวัดส่งรายชื่อเกษตรกรพร้อมสต็อกยาเส้นที่แต่ละครัวเรือนมีอยู่ จะได้ไม่ตกหล่นในการช่วยเหลือ อย่างไรก็ตาม หากเกินความสามารถรับซื้อจากโรงงาน รัฐบาลก็จะเข้ามาช่วยเหลือเหมือนกับกรณีกุ้งและมะม่วง
สําหรับแนวทางแก้ปัญหาระยะกลางและยาวนั้น นอกจากการปรับปรุงมาตรการทางด้านภาษีให้เกิดความเป็นธรรมแล้ว พี่น้องเกษตรกรต้องทําความเข้าใจว่ายาเส้นเป็นพืชที่ถูกควบคุมและรัฐจะต้องลดปริมาณการผลิตและลดผู้สูบลงเรื่อย ๆ ดังนั้นจึงต้องพิจารณาแนวทางปลูกพืชเศรษฐกิจในอนาคต ทดแทน เช่น โกโก้ ซึ่งในตลาดโลกมีความต้องการมาก
ทั้งนี้ รัฐมนตรีว่าการกระทรวงเกษตรและสหกรณ์ (นายเฉลิมชัย ศรีอ่อน) ได้กําชับว่าให้ช่วยเหลือเกษตรกรอย่างสุดความสามารถ และไม่เกี่ยงว่าพืชนั้นจะสังกัดกระทรวงเกษตรหรือไม่ แต่ให้ถือเอาความเดือดร้อนของประชาชนเป็นที่ตัวตั้ง
รัฐบาลไทย-ข่าวทำเนียบรัฐบาล-ก.แรงงาน เปิดศูนย์บริการจัดหางานและคุ้มครองคนหางาน ที่ขนส่งสายใต้ใหม่ ช่วยประชาชนเข้าถึงบริการหางานทำครบวงจร
วันพุธที่ 16 ตุลาคม 2562
ก.แรงงาน เปิดศูนย์บริการจัดหางานและคุ้มครองคนหางาน ที่ขนส่งสายใต้ใหม่ ช่วยประชาชนเข้าถึงบริการหางานทําครบวงจร
ที่ปรึกษารัฐมนตรีว่าการกระทรวงแรงงาน เปิดศูนย์บริการจัดหางานและคุ้มครองคนหางาน ณ สถานีขนส่งสายใต้ใหม่ ให้บริการคนหางานแบบครบวงจร พร้อมคุ้มครองดูแลคนหางานให้ได้รับสิทธิตามกฎหมาย อํานวยความสะดวกขยายการให้บริการแก่ประชาชนให้ครอบคลุมมากยิ่งขึ้น
เมื่อวันที่ 16 ตุลาคม 2562 รองศาสตราจารย์ ดร.จักษ์ พันธ์ชูเพชร ที่ปรึกษารัฐมนตรีว่าการกระทรวงแรงงาน เป็นประธานในพิธีเปิดศูนย์บริการจัดหางานและคุ้มครองคนหางาน ณ บริเวณจุดจอดรถโดยสารขาเข้า อาคารเอสซี พลาซ่า สถานีขนส่งผู้โดยสารกรุงเทพฯ (ถนนบรมราชชนนี) หรือ สายใต้ใหม่ โดยมี นางเธียรรัตน์ นะวะมะวัฒน์ รองอธิบดีกรมการจัดหางาน รักษาราชการแทนอธิบดีกรมการจัดหางาน กล่าวรายงาน โดยที่ปรึกษารัฐมนตรีว่าการกระทรวงแรงงานกล่าวว่า รัฐบาลได้ให้ความสําคัญกับการแก้ไขปัญหาความยากจนของประเทศ โดยกําหนดกรอบยุทธศาสตร์ชาติระยะ 20 ปี และแผนพัฒนาเศรษฐกิจและสังคมแห่งชาติ ฉบับที่ 12 ที่มุ่งเน้นให้ประเทศไทยเป็น “ประเทศที่มีความมั่นคง มั่งคั่ง ยั่งยืน”ภายใต้การสร้างงาน สร้างรายได้ สร้างความเป็นธรรม ลดความเหลื่อมล้ํา เพื่อสนองนโยบายรัฐบาล กรมการจัดหางานได้ดําเนินงานตามโครงการให้บริการจัดหางานและคุ้มครองคนหางาน จึงได้เปิดศูนย์บริการจัดหางานและคุ้มครองคนหางาน โดยได้รับความอนุเคราะห์สถานที่จากบริษัท สิริโปรเจ็ค คอนสตรัคชั่น จํากัด ผู้บริหารพื้นที่สถานีขนส่งผู้โดยสารกรุงเทพฯ (สายใต้ใหม่) กระทรวงแรงงานเป็นหน่วยงานหลักในการให้บริการจัดหางานและคุ้มครองคนหางาน เพื่อให้ประชาชนได้มีงานทํา สามารถเข้าถึงบริการได้อย่างสะดวก รวดเร็ว ประหยัดเวลา ค่าใช้จ่าย ตลอดจนเพื่อคุ้มครองคนหางาน จากเหล่ามิจฉาชีพที่จะเข้ามาหลอกลวงคนหางานให้ตกเป็นเหยื่อของขบวนการค้ามนุษย์ ซึ่งจากเดิมมีจุดให้บริการแก่ประชาชน จํานวน 2 แห่ง คือ สถานีขนส่งผู้โดยสารหมอชิต 2 และสถานีรถไฟหัวลําโพง ที่ผ่านมามีประชาชนที่เดินทางมารับบริการเป็นจํานวนมากเพื่อให้การบริการแก่ประชาชนครอบคลุมมากยิ่งขึ้น กระทรวงแรงงาน จึงได้มีการขยายศูนย์บริการจัดหางานและคุ้มครองคนหางานเพิ่มขึ้นเป็นแห่งที่ 3 ที่สถานีขนส่งผู้โดยสาร (สายใต้ใหม่)
นางเธียรรัตน์ฯ กล่าวว่า ศูนย์บริการจัดหางานและคุ้มครองคนหางานแห่งนี้ นอกจากจะให้บริการจัดหางานในประเทศแก่ประชาชนที่ต้องการมีงานทํา นายจ้าง/สถานประกอบการที่ต้องการจ้างงาน การให้บริการรับขึ้นทะเบียนผู้ประกันตนกรณีว่างงาน และการให้บริการจัดหางานในต่างประเทศ โดยรับขึ้นทะเบียนผู้ต้องการไปทํางานต่างประเทศ ตลอดจนให้คําแนะนําปรึกษาแก่นายจ้าง/สถานประกอบการที่ต้องการจ้างงานแรงงานต่างด้าว การประชาสัมพันธ์ข้อมูลข่าวสารตลาดแรงงาน และรับเรื่องราวร้องทุกข์แล้ว ยังให้บริการประชาชนในภาคตะวันตกและภาคใต้อีกด้วย ทั้งนี้ ประชาชนทั่วไปสามารถสอบถามรายละเอียดเพิ่มเติมได้ที่สํานักงานจัดหางานจังหวัดทุกจังหวัด สํานักงานจัดหางานกรุงเทพฯ เขตพื้นที่ 1-10 หรือโทรสายด่วนกระทรวงแรงงาน 1506 กด 2 กรมการจัดหางาน
--------------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
สมภพ ศีลบุตร - ภาพ/
กรมการจัดหางาน - ข้อมูล/
16 ตุลาคม 2562
รัฐบาลไทย-ข่าวทำเนียบรัฐบาล-ผู้ช่วยโฆษกฯ เผย นายกรัฐมนตรี เน้นย้ำกระทรวงแรงงานดูแลคนพิการให้สามารถเข้าทำงานในบริษัทได้จริง โดยไม่เป็นเพียงการบรรจุชื่อคนพิการให้บริษัทได้รับประโยชน์ทางภาษีเท่านั้น
วันอังคารที่ 28 มีนาคม 2560
ผู้ช่วยโฆษกฯ เผย นายกรัฐมนตรี เน้นย้ํากระทรวงแรงงานดูแลคนพิการให้สามารถเข้าทํางานในบริษัทได้จริง โดยไม่เป็นเพียงการบรรจุชื่อคนพิการให้บริษัทได้รับประโยชน์ทางภาษีเท่านั้น
พันเอกหญิง ทักษดาฯ ผู้ช่วยโฆษกฯ เผย นายกรัฐมนตรี เน้นย้ํากระทรวงแรงงานดูแลคนพิการให้สามารถเข้าทํางานในบริษัทได้จริง โดยไม่เป็นเพียงการบรรจุชื่อคนพิการให้บริษัทได้รับประโยชน์ทางภาษีเท่านั้น
วันนี้ ( 28 มี.ค. 60) เวลา 14.50 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่งมี พลเอก ประยุทธ์ จันทร์โอชา นายกรัฐมนตรี เป็นประธาน พันเอกหญิง ทักษดา สังขจันทร์ ผู้ช่วยโฆษกประจําสํานักนายกรัฐมนตรี ได้เปิดเผยว่า นายกรัฐมนตรีเน้นย้ําต่อที่ประชุมครม. เกี่ยวกับเรื่องของการวิจัยและพัฒนา โดยมอบหมายให้กระทรวงวิทยาศาสตร์และเทคโนโลยีร่วมกับกระทรวงอุตสาหกรรม ดําเนินการติดตามผลภายหลังที่นายกรัฐมนตรีได้ไปเยี่ยมชมนิทรรศการเกี่ยวกับสิ่งประดิษฐ์และนวัตกรรมที่น่าสนใจภายในงานการขับเคลื่อน Thailand 4.0 ด้านเกษตร อาหาร และเทคโนโลยีชีวภาพ ณ มหาวิทยาลัยเกษตรศาสตร์ เมื่อวันที่ 17 มีนาคม 2560 โดยเฉพาะให้เร่งดําเนินการนําผลงานวิจัยและนวัตกรรมต่าง ๆ มาเผยแพร่และผลิตให้เกิดผลเป็นรูปธรรมภายในปลายปีนี้ ส่วนในเรื่องของการใช้งบประมาณในการผลิตผลงานวิจัยและพัฒนาให้ดําเนินการเป็นไปตามระเบียบของทางราชการและเป็นไปอย่างถูกต้อง
นอกจากนี้ นายกรัฐมนตรี เน้นย้ํากระทรวงแรงงานดูแลกรณีที่มีบางบริษัทมีการบรรจุใส่ชื่อของผู้พิการในการจ้างงานแต่ไม่ได้ให้ทํางานจริง เพื่อใช้ประโยชน์ในการลดหย่อนภาษี โดยมอบหมายให้กระทรวงแรงงานตรวจตราดูแลในเรื่องดังกล่าวอย่างจริงจัง เพื่อให้ผู้พิการสามารถที่จะเข้าไปทํางานในบริษัทเหล่านั้นได้อย่างแท้จริง เพื่อพิสูจน์ให้สังคมได้เห็นถึงความสามารถของผู้พิการและสามารถเข้าสังคมและอยู่ร่วมกับผู้อื่นได้
-----------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีและภริยา เป็นประธานในพิธีวางพานพุ่ม และถวายบังคม เนื่องในวันพ่อแห่งชาติ พุทธศักราช 2562
วันพฤหัสบดีที่ 5 ธันวาคม 2562
นายกรัฐมนตรีและภริยา เป็นประธานในพิธีวางพานพุ่ม และถวายบังคม เนื่องในวันพ่อแห่งชาติ พุทธศักราช 2562
นายกรัฐมนตรีและภริยา เป็นประธานในพิธีวางพานพุ่มและถวายบังคมเนื่องในวันพ่อแห่งชาติ พุทธศักราช 2562
วันนี้ (5 ธ.ค.62) เวลา 09.00 น. ณ ท้องสนามหลวง พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วย นางนราพร จันทร์โอชา ภริยา เป็นประธานในพิธีวางพานพุ่มและถวายบังคมเนื่องในวันพ่อแห่งชาติ พุทธศักราช 2562 โดยมีประธานองค์กรตามรัฐธรรมนูญ คณะรัฐมนตรี ส่วนราชการ รัฐวิสาหกิจ ภาคเอกชน เข้าร่วมในพิธี ตามลําดับพิธีดังนี้
เมื่อนายกรัฐมนตรีและภริยา ถึงบริเวณท้องสนามหลวง นายกรัฐมนตรีและภริยา ถวายความเคารพด้านหน้าพระบรมฉายาลักษณ์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร จากนั้น นายกรัฐมนตรีวางพานพุ่ม จํานวน 2 พาน ในนามนายกรัฐมนตรีและคณะรัฐมนตรี ภริยานายกรัฐมนตรีวางพานพุ่มในนามคณะคู่สมรสคณะรัฐมนตรี ณ ด้านหน้าพระบรมฉายาลักษณ์ฯ
จากนั้น นายกรัฐมนตรีกล่าวถวายราชสดุดีน้อมรําลึกในพระมหากรุณาธิคุณ ความว่า เนื่องในวันคล้ายวันพระบรมราชสมภพของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ ในวันนี้ ข้าพระพุทธเจ้า พลเอก ประยุทธ์ จันทร์โอชานายกรัฐมนตรี พร้อมด้วยคณะรัฐมนตรี ข้าราชการ และพสกนิกรชาวไทยทุกหมู่เหล่า ที่ได้มาชุมนุมกันอย่างพร้อมเพรียง ณ ที่แห่งนี้ ต่างน้อมจิตตั้งมั่นเพื่อร่วมกันแสดงออกถึงความจงรักภักดีและน้อมรําลึกถึงพระมหากรุณาธิคุณอันหาสุดมิได้
ตลอดระยะเวลา 70 ปี ที่ทรงครองสิริราชสมบัติเป็นพระมหากษัตริย์พระองค์ที่ 9 แห่งพระบรมราชจักรีวงศ์ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงปกครองอาณาประชาราษฎร์ใต้ร่มพระบารมีทั่วราชอาณาจักรด้วยทศพิธราชธรรม พระราชกรณียกิจนานัปการที่ทรงทุ่มเทกําลังพระวรกายและพระสติปัญญาเพื่อดับทุกข์ร้อนแก่ปวงพสกนิกรและก่อให้เกิดคุณอเนกอนันต์แก่ประเทศชาติ พระมหากรุณาธิคุณและพระเมตตาอันเปี่ยมล้นในพระราชหฤทัยประจักษ์แจ้งและประทับอยู่ในใจปวงประชา นับเป็นบุญของปวงข้าพระพุทธเจ้าที่ได้มีชีวิตอยู่อย่างผาสุกร่มเย็นบนผืนแผ่นดินไทย ภายใต้ร่มพระบารมีของพระมหากษัตริย์ผู้ทรงพระคุณอันประเสริฐ
ด้วยสํานึกในพระมหากรุณาธิคุณที่ทรงมีต่อเหล่าปวงชนชาวไทย ปวงข้าพระพุทธเจ้าขอสืบสานพระราชปณิธานด้วยความจงรักภักดี จะยึดมั่นในคุณธรรมจริยธรรม รักษาชาติบ้านเมือง และสร้างสรรค์คุณประโยชน์แก่ประเทศชาติและประชาชนตลอดไป
ต่อจากนั้น นายกรัฐมนตรีพร้อมผู้ร่วมพิธีถวายบังคม 3 ครั้ง ภริยานายกรัฐมนตรี นําเหล่าสุภาพสตรีหมอบกราบ เสร็จพิธี
-------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีระบุเหตุผลใช้มาตรา 44 เพราะต้องการก้าวผ่านกับดักข้อกฎหมาย เผยทุกภาคส่วนต้องบูรณาการ ก้าวผ่านไปด้วยกัน
วันพุธที่ 14 มิถุนายน 2560
นายกรัฐมนตรีระบุเหตุผลใช้มาตรา 44 เพราะต้องการก้าวผ่านกับดักข้อกฎหมาย เผยทุกภาคส่วนต้องบูรณาการ ก้าวผ่านไปด้วยกัน
นายกรัฐมนตรีระบุเหตุผลใช้มาตรา 44 เพราะต้องการก้าวผ่านกับดักข้อกฎหมาย เผยทุกภาคส่วนต้องบูรณาการ ก้าวผ่านไปด้วยกัน
วันนี้ (13 มิถุนายน 2560) เวลา 13.50 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมกรณีข้อเสนอให้ใช้มาตรา 44 ในการเร่งโครงการสร้างรถไฟไทย - จีน เเละกรณีศาลปกครองมีคําสั่งให้เพิกถอนระเบียบการนําทรัพยากรธรรมชาติในเขตปฎิรูปที่ดินไปใช้ประโยชน์ตามกฎหมายอื่น ซึงผู้รับสัมปทานอาจจะได้รับผลกระทบต้องหยุดการผลิตปิโตรเลียมว่า ตอนนี้มีหลายโครงการของรัฐบาลที่เดินหน้าไม่ได้เพราะติดข้อกฎหมายอยู่ เช่น กฎหมายพื้นที่ สปก. กฎหมายของกรมป่าไม้ หรือของกระทรวงเกษตรล้วนเเล้วเเต่คนละฉบับทั้งสิ้น
นายกรัฐมนตรีกล่าวว่า ต้องหาวิธีบูรณาการให้ได้ ทุกหน่วยงานทั้งฝ่ายบริหารเเละตุลาการต้องมาดูว่า ประเทศชาติจะพ้นกับดักนี้ได้อย่างไร หากมีโครงการใหม่ที่ไม่เคยทําเเบบนี้มาก่อน ต้องหาทางทําให้ได้ เพราะนี่คือคําตอบว่าเราจะเดินหน้าประเทศต่อไปอย่างไร ถ้ายังติดปัญหาเดิม เอาเเต่ไปมองว่าไม่ไว้เนื้อเชื่อใจเเละทุจริต เอื้อประโยชน์ก็จะก้าวต่อไปไม่ได้ เพราะทุกฝ่ายต้องพึ่งพากันในการก้าวข้ามกับดักนี้ไป
-------------------------------------------
รัฐบาลไทย-ข่าวทำเนียบรัฐบาล-กระทรวงเกษตรฯนำทัพเทศกาลข้าวไทย 2561
วันพฤหัสบดีที่ 6 ธันวาคม 2561
กระทรวงเกษตรฯนําทัพเทศกาลข้าวไทย 2561
กระทรวงเกษตรฯนําทัพเทศกาลข้าวไทย 2561 (Thai Rice Festival 2018) ภายใต้แนวคิด “ความสุขจากท้องนาหรรษาสู่เมืองกรุง” ตามแนวนโยบาย การตลาดนําการผลิต
นายสุรเดช เตียวตระกูล รองปลัดกระทรวงเกษตรและสหกรณ์ เปิดเผยภายหลังการเป็นประธานงานแถลงข่าวการจัดงานเทศกาลข้าวไทย 2561 (Thai Rice Festival 2018) ณ กระทรวงเกษตรและสหกรณ์ ว่า กระทรวงเกษตรและสหกรณ์ ให้ความสําคัญกับการรักษาเสถียรภาพด้านราคาข้าว และรายได้ของชาวนาไทย โดยเฉพาะการสร้างมูลค่าเพิ่มของผลผลิต รวมถึงการใช้นวัตกรรมและเทคโนโลยีมาเพิ่มมูลค่าในสินค้าข้าวให้เป็นที่ยอมรับในระดับสากล ตามนโยบาย “การตลาดนําการผลิต” ดังนั้นกระทรวงเกษตรและสหกรณ์ โดยกรมการข้าว จึงได้กําหนดจัดงานเทศกาลข้าวไทย 2561 ขึ้นภายใต้แนวคิด “ความสุขจากท้องนาหรรษาสู่เมืองกรุง” ระหว่างวันที่ 19 - 24 ธันวาคม 2561 ณ ลานคนเมือง ด้านหน้าศาลาว่าการกรุงเทพมหานคร โดยมีวัตถุประสงค์เพื่อประชาสัมพันธ์และรณรงค์ข้าวตลาดเฉพาะ ข้าวคุณภาพของไทยให้เป็นที่รู้จักสู่กระแสนิยมของผู้บริโภคทั้งในและต่างประเทศ อีกทั้งเพื่อเชื่อมโยงข้าวตลาดเฉพาะและผลิตภัณฑ์จากข้าว ระหว่างผู้ผลิต ผู้ประกอบการพบผู้บริโภคข้าวคนเมืองและนักท่องเที่ยว รวมถึงเพื่อเพิ่มช่องทางการจําหน่ายและเพิ่มมูลค่าข้าว ตลอดจนส่งเสริมเผยแพร่ประชาสัมพันธ์ให้คนไทยและนักท่องเที่ยวได้ตระหนักรู้คุณค่าของข้าวไทยและภูมิปัญญา วัฒนธรรม ประเพณีที่เกี่ยวกับข้าวและใช้ประโยชน์ได้อย่างยั่งยืน ตามนโยบายของรัฐบาล
รองปลัดกระทรวงเกษตรและสหกรณ์ กล่าวว่า การจัดงานในครั้งนี้เกิดขึ้นจากความหลากหลายของวัฒนธรรมท้องถิ่นในรูปแบบถนนวิถีข้าว วิถีไทย 4 ภาค ซึ่งภายในงานประกอบด้วย ร้านจําหน่ายสินค้าข้าวและผลิตภัณฑ์ของดีแต่ละภาค ร้านอาหารหลากหลาย สะท้อนถึงวัฒนธรรมแต่ละภาคที่แสดงถึงวิถีข้าว วิถีไทย อัตลักษณ์ของคนแต่ละถิ่น ซึ่งได้รวบรวมสินค้าข้าวที่มีการวิจัยและพัฒนาจนเป็นนวัตกรรมใหม่มาจัดแสดงและจําหน่าย อาทิ เครื่องสําอางค์ ผลิตภัณฑ์เสริมอาหาร ผลิตภัณฑ์แปรรูปจากข้าวเป็นเครื่องดื่ม และของใช้ภายในบ้าน นอกจากนี้ มีการจัดกิจกรรมลานวัฒนธรรมข้าวไทย ความผูกพันข้าวกับวัฒนธรรม ข้าวพื้นเมืองเฉพาะถิ่นและข้าวตลาดเฉพาะ วัฒนธรรม ภูมิปัญญาท้องถิ่น ที่เกี่ยวข้องกับข้าว การบริโภคข้าวคุณภาพเพื่อสุขภาพที่ดีกว่า การแสดงศิลปวัฒนธรรมจากอดีตถึงปัจจุบัน อาทิ วงดนตรี การแข่งขันการทําอาหารจากข้าว กิจกรรมการประกวดแข่งขันสุดยอดข้าวอร่อย และไฮไลท์ของงาน มีการจัด Land Mark โดยจําลองท้องทุ่งนา ให้นักท่องเที่ยวได้บันทึกภาพแห่งความประทับใจ
นายกฤษณพงศ์ อธิบดีกรมการข้าว กล่าวเพิ่มเติมว่า “สําหรับผลิตภัณฑ์ที่นํามาจําหน่ายภายในงานเป็นข้าวตลาดเฉพาะ และข้าวเฉพาะถิ่นคุณภาพสูง ผ่านระบบการผลิตข้าวมาตรฐาน Q ข้าวอินทรีย์ ข้าว GI ดังนั้น ในโอกาสใกล้ช่วงเทศกาลคริสต์มาสและเทศกาลส่งท้ายปีเก่าต้อนรับปีใหม่ จึงขอเชิญชวนให้คนไทยสนับสนุนผลิตภัณฑ์จากข้าว เพื่อเป็นของขวัญส่งความสุขให้กันต่อไป”
กลุ่มงานโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews60@gmail.com
moac58@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-หากไม่มีความพร้อมด้านอุปกรณ์ ในช่วงการทดลองเรียนทางไกล จะมีวิธีการแก้ไขอย่างไร ??
วันพุธที่ 8 กรกฎาคม 2563
หากไม่มีความพร้อมด้านอุปกรณ์ ในช่วงการทดลองเรียนทางไกล จะมีวิธีการแก้ไขอย่างไร ??
ไม่มีความพร้อมด้านอุปกรณ์ ในdkiเรียนทางไกล มีวิธีแก้ไขอย่างไร ??
Q : หากไม่มีความพร้อมด้านอุปกรณ์ ในช่วงการทดลองเรียนทางไกล จะมีวิธีการแก้ไขอย่างไร ??
A : สํานักงานคณะกรรมการการศึกษาขั้นพื้นฐาน หรือ สพฐ. ได้มีนโยบายให้ครูและอาจารย์ เข้าไปช่วยเหลือนักเรียนที่ไม่มีความพร้อมด้านอุปกรณ์สําหรับการเรียนทางไกล (On Air) ผ่าน DLTV รวมถึงหน่วยงานอาชีวศึกษาต่างๆ ซึ่งผู้ปกครองและนักเรียนสามารถแจ้งปัญหาผ่านทั้งโรงเรียนและหน่วยงานอาชีวศึกษาในพื้นที่ได้ทั้ง 2 ช่องทาง
รัฐบาลไทย-ข่าวทำเนียบรัฐบาล-ธ.ก.ส. เตือนภัย! การแอบอ้างใช้แอพพลิเคชั่น ธ.ก.ส. A-Mobile
วันพฤหัสบดีที่ 22 พฤศจิกายน 2561
ธ.ก.ส. เตือนภัย! การแอบอ้างใช้แอพพลิเคชั่น ธ.ก.ส. A-Mobile
ธ.ก.ส.เตือนภัยเกษตรกรลูกค้าและประชาชนทั่วไป ระวังการแอบอ้างและคัดลอก แอพพลิเคชั่น  ธ.ก.ส. A-Mobile เพื่อลวงเอาข้อมูลส่วนตัวและบัญชีนําไปใช้ในทางที่ไม่ถูกต้อง ย้ําต้องสมัครใช้งานที่ สํานักงาน ธ.ก.ส. เท่านั้น
นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ขณะนี้มีกลุ่มผู้ไม่ประสงค์ดี ได้แอบอ้างนําตราสัญลักษณ์ แอพพลิเคชั่น ธ.ก.ส. A-Mobile ไปใช้ โดยได้ส่ง Link ดาวน์โหลด (URL) ผ่านช่องทางต่าง ๆ บนโทรศัพท์มือถือ เพื่อให้ลูกค้ากรอกรายละเอียดเลขที่บัตรประชาชนและเลขที่บัญชีธนาคาร โดยแอพพลิเคชั่นดังกล่าว มีตราสัญลักษณ์ ธ.ก.ส. A-Mobile ซึ่งมีลักษณะคล้ายกับสัญลักษณ์ของธนาคารมาก หากไม่ได้ตรวจสอบให้ชัดเจน อาจพลั้งเผลอเข้าไปโหลดใช้งาน ซึ่งลักษณะการแอบอ้างดังกล่าวอาจทําให้ลูกค้าได้รับผลกระทบ ทั้งนี้ ธ.ก.ส. กําลังอยู่ระหว่างการดําเนินการเอาผิดกับผู้แอบอ้างใช้สัญลักษณ์ดังกล่าวของธนาคาร อย่างไรก็ตาม ขอให้ลูกค้าพึงระมัดระวังและหลีกเลี่ยงการเข้าใช้งาน Link ดาวน์โหลด (URL) ในลักษณะดังกล่าว
สําหรับการสมัครใช้งานแอพพลิเคชั่น ธ.ก.ส. A-Mobile ต้องสมัครใช้งานที่ สํานักงาน ธ.ก.ส. และสามารถดาวน์โหลดแอพพลิเคชั่นได้โดยผ่านโทรศัพท์มือถือ ระบบปฏิบัติการ IOS ผ่าน App Store และระบบปฏิบัติการ Android ผ่าน Play Store เท่านั้น ไม่สามารถดาวน์โหลดผ่าน Link ดาวน์โหลด (URL) หากท่านมีข้อสงสัยต้องการสอบถามรายละเอียดเพิ่มเติม หรือหากพบเห็นพฤติกรรมดังกล่าว สามารถติดต่อได้ที่ ธ.ก.ส. ทุกสาขาทั่วประเทศ และ Call Center 02 555 0555 ตลอด 24 ชั่วโมง